**Kivonat Törökszentmiklós Városi Önkormányzat Képviselő-testületének 2017. december 21-én megtartott nyilvános ülésének jegyzőkönyvéből:**

**289/2017. (XII. 21.) Kt.**

**határozat**

**TM.GF Törökszentmiklósi Gazdaságfejlesztő Kft. 2017 - 2020. évi üzleti tervének felülvizsgálatáról**

Törökszentmiklós Városi Önkormányzat Képviselő-testülete, mint a TM.GF Törökszentmiklósi Gazdaságfejlesztő Kft. alapítói jogainak gyakorlója a TM.GF Törökszentmiklósi Gazdaságfejlesztő Kft. 2017-2020. évekre vonatkozó üzleti tervének módosítását elfogadja, és a módosítással egységes szerkezetbe foglalt 2017-2020. évekre vonatkozó üzleti tervét a határozat 1. számú melléklete szerint elfogadja.

Erről értesülnek:

1. Markót Imre polgármestere
2. Dr. Libor Imre jegyző
3. Marsi Péter ügyvezető 5200 Törökszentmiklós, Kossuth Lajos utca 135.
4. Felügyelő Bizottság 5200 Törökszentmiklós, Kossuth Lajos utca 135.
5. Belső ellenőr helyben
6. Irattár

K. m. f.

|  |  |
| --- | --- |
| Markót Imre s. k.polgármester | Dr. Libor Imre s. k.jegyző |

A kivonat hiteléül:

Herczeghné Ródon Ilona

főelőadó

289/2017. (XII.21.) Kt határozat 1. számú melléklete

**TM.GF Törökszentmiklósi Gazdaságfejlesztő Kft.**

**Üzleti terve 2017-2020.**

**Előzmények**

A Törökszentmiklós Városi Önkormányzat a város-rehabilitációs feladatok és az elnyert pályázatok végrehajtására a középtávon meghatározott projekt tervek megvalósítása érdekében 189/2008 (IX. 30.) Kt. számú határozata alapján 2008. szeptember 30-val megalakította a TM.GF Törökszentmiklósi Gazdaságfejlesztő Korlátolt Felelősségű Társaságát (TM.GF Kft).

A társaság alapítási döntését követően 2008. október 13-án jegyezték be az új társaságot. A társaság tevékenységének megkezdése érdekében 2008. novemberében könyvelői, illetve könyvvizsgálói szerződéseket kötött, illetve az alapvető számviteli szabályokat megalkotta.

Mindezeket az adminisztratív feladatokat követően 2008. év végén, 2009. év elején kezdte meg gazdasági tevékenységét a Kft. A tevékenysége megalapozására 2009. márciusában a Képviselő-testület elfogadta a Társaság 2009-2010. évre szóló üzleti tervét, majd 2011-2012. évre szólót, a 2013-2014., és legutóbb a 2015-2016. évekre szólót. 2017. májusában azért nem került elkészítésre az üzleti terv, mivel a 2016. évben benyújtott támogatási kérelmek közül csak egyet bíráltak el 2016. decemberében, míg további négy kérelemről csak 2017. májusában született döntés. A korábbi időszakhoz képest a jelenlegi szabályozás alapján csak az állami, vagy önkormányzati tulajdonban lévő gazdasági társaságok bízhatóak meg menedzsment feladatokkal, ugyanakkor azt is leszabályozták, hogy még alvállalkozókat sem vonhat be a Kft, csak alkalmazottakkal, vagy megbízási jogviszonnyal vonhat be erőforrásokat a feladat ellátásába. Az is új előírás, hogy csak a projekthez közvetlenül kapcsolódó kiadások számolhatóak el a bevételek terhére, illetve az igazolt közvetett költségek. Ez alapján egy projektből nem lehet a Kft alapműködését finanszírozni, mivel – még ha takarékosan is, alacsony költségekkel is működik a Kft - egy-egy feladatra nem lehet a Kft alapműködési kiadásait terhelni, így a költségek egy része fedezet nélkül maradt volna. Ezért vártunk a benyújtott támogatási kérelmek elbírálására, hogy az éves kiadásokat projektarányosan szétosztva teremtődjön meg a Kft működési kiadásainak fedezete, ne keljen az alapítónak befizetést eszközölnie a társaság működésére.

Az Önkormányzat az elmúlt hónapokban több projekt menedzsment tevékenységével bízta meg a Kft-t, illetve két projekt előkészítésével is megbízta. Jelenleg már futó projekt a Helyi Foglalkoztatási együttműködések projekt, melyben a megvalósíthatósági tanulmány, és a projektmenedzsment feladatokkal bízta meg az Önkormányzat a Kft-t, míg a később született támogatási döntések közül a komplex programban az előkészítéssel, illetve projektmenedzsmenttel, az ipari terület fejlesztését, a belvíz elvezetési hálózat részleges rekonstrukciójánál, Zöld város és az ASP rendszer bevezetésénél a projektmenedzsment tevékenységről született döntés.

**Az TM.GF Törökszentmiklósi Gazdaságfejlesztő Kft célkitűzése**

A 2017 - 2020 évre vonatkozóan elsődleges cél, hogy biztosítva legyen a kiegyensúlyozott működés, és a korábbi években felhalmozott – elhatárolt – veszteség fedezetét a társság biztosítsa, kiegyensúlyozott gazdálkodás mellett eredményes legyen a társaság. A tervezett bevételek lehetőséget biztosítanak a kiegyensúlyozott gazdálkodásra. Célunk továbbá a projektek hatékony végrehajtásához szükséges feltételek megteremtése, az új induló fejlesztésekhez szükséges szolgáltatásokat biztosítása. (A TM.GF Törökszentmiklósi Gazdaságfejlesztő Kft. feladatorientált szervezeti struktúrával rendelkezik. Az ügyvezetőn kívül csak a konkrét projektfeladathoz vesz igénybe külső erőforrást. Ezt alapvetően megbízási szerződéssel történik a jelenlegi szabályozás alapján, de nem kizárt, hogy egyes feladatoknál alvállalkozók bevonására is sor kerülhet.)

Hosszútávon a cél a városfejlesztési feladatok és az ezzel összefüggő önkormányzati fejlesztési elképzelések eredményes megvalósítása. További városfejlesztési javaslatok kidolgozása. Az ingatlanfejlesztésekből képződő haszon visszaforgatása a további fejlesztésekre.

**A városfejlesztő társaság missziója**

A városfejlesztés gazdája, a stratégiai irányok kijelölője az Önkormányzat. A Társaság az integrált településfejlesztési stratégia (ITS), az erre épülő akcióterületi tervek (ATT), valamint konkrét fejlesztési-beruházási projektek végrehajtásának eszköze. Az Önkormányzat megbízásából és nevében közfeladatot lát el. Célja, hogy az Önkormányzat és a város közössége számára legkedvezőbb módon hajtsa végre a településfejlesztési feladatokat.

A Társaságnak tehát főként az operatív végrehajtási folyamatot kell eredményesen irányítania.

Tevékenysége azonban kiterjeszthető a városfejlesztés komplex folyamatában való proaktív részvételre: a stratégiaalkotás, tervezés, előkészítés fázisaira. Munkája során sokrétű, bonyolult és esetenként egymásnak ellentmondó követelményeknek megfelelve kell eredményesen végigvinni a fejlesztést, a kezdetektől annak végső elszámolásáig, de akár működtetéséig. Éppen ezért fontos, hogy mindazon szakmai kompetenciákkal és jogokkal rendelkezzen, melyek révén küldetését közmegelégedésre végezheti.

**Szervezeti felépítés**

A társaság szervezeti struktúrája jelenleg rendkívül egyszerű. Az általános adminisztratív feladatokat egy megbízott ügyvezető látja el. A könyvelést, és számviteli feladatokat alvállalkozóként egy külső cég végzi KOVINTAX Bt.. A tulajdonos megbízásából az ellenőrzési tevékenység a háromtagú Felügyelő Bizottság és a könyvvizsgáló feladata.

A Kft. folyamatos könyvvizsgálat alatt van. A Kft. könyvvizsgálója Megyesi Tibor ev.

A Felügyelő Bizottság a tulajdonos döntése alapján háromtagú, amely saját tagjai közül elnököt választott. A Felügyelő Bizottság elnöke Dr. Monoki Bernadett, tagok Fejér Ilona és Szőkéné Szabó Erika.

Az egyes feladatok felmerülésekor a jelenlegi szerződéses állomány által el nem végezhető feladatokra a társaság alvállalkozási szerződéseket és megbízási szerződéseket köt, illetve avárosfejlesztési projekt keretében egyes kompetenciák tekintetében alkalmazott foglalkoztatására (megbízási szerződéssel) is sor kerülhet. Ezekkel biztosítja a társaság, hogy a feladat ellátáshoz szükséges kapacitásrendelkezésre álljon, és csak addig kösse le a kapacitást, ameddig finanszírozza az adott feladat. A jelenlegi jogszabályi környezet alapján a jelenlegi terv időszakában elsősorban megbízási szerződésekkel von be külső erőforrásokat a társaság.

A Kft. szervezeti felépítését a Kft Szervezeti és Működési Szabályzata tartalmazza.

**Üzemeltetési terv**

A szervezet jelenleg egy ügyvezetőből, illetve egy alvállalkozó könyvelőből, valamint az ellátandó feladatokra bevont személyekből, valamint Felügyelő Bizottságból, könyvvizsgálóból áll. A jelenlegi feladat ellátás szerint az ügyvezető végzi a Kft. adminisztratív feladatait, illetve a szakmai feladatokat egy részét is, illetve azok koordinációját. Kapacitás hiány, vagy speciális szakmai ismeret igény (műszaki ellenőrzés, mérnöki szolgáltatások, stb.) esetén az ügyvezető von be alvállalkozót, vagy alvállalkozókat a feladat ellátására, vagy megbízott személyeket.

Az egyes projektek végrehajtásoknál a pályázat előírásainak megfelelően projektmenedzsert és pénzügyi vezetőt kell alkalmazni, de az egyes infrastrukturális projekteknél szükségessé válhat műszaki szakértelemmel kollégák bevonása is. A városfejlesztési struktúrából adódóan, a végrehajtás irányítása minden esetben az ügyvezető kezében van. Így a projektek projektmenedzsere az ügyvezető. Egyes projekteknél az ügyvezető bízhat meg más személyt is az operatív menedzseri feladatokkal, de a projektirányítás ebben az esetben is az ügyvezető feladata.

**Tervezett feladatok végrehajtás**

A Kft. 2017-2020. évi üzleti tervében a 2016. és 2017. évben – a terv készítéséig – támogatásban részesített projektek szerepelnek. Későbbiekben kapott megbízások esetén jelen tervben meghatározott elvek, és feladat meghatározások alapján történik a végrehajtás. Azok a projektek jelentek meg a tervben, amelyekről már a Képviselő-testület döntött. A futó projektek a következők:

* TOP-5.1.2-15-JN1-2016-00001 „Helyi Foglalkoztatási Együttműködések megvalósítása a Törökszentmiklósi Járásban”
* TOP-5.2.1-15-JN1-2016-00005 A társadalmi együttműködés erősítését szolgáló helyi szintű komplex programok
* KÖFOP-1.2.1-VEKOP-16-2017-01256 „Törökszentmiklós Városi Önkormányzat ASP központhoz való csatlakozása”
* TOP-1.1.1-15-JN1-2016-00005 „Törökszentmiklós iparterületének fejlesztése”
* TOP-2.1.3-15-JN1-2016-00019 „Törökszentmiklós csapadékcsatorna-hálózat fejlesztése”
* TOP-2.1.2-15-JN1-2016-00012 „Törökszentmiklós zöld város”
* TOP-3.2.1-15-JN1-2016-00086 „Önkormányzati épületek energetikai korszerűsítése Törökszentmiklóson”
* VP6-7.4.1.1.-16 pályázati felhívás keretében támogatott 1778668731 számú iratazonosítóval rendelkező „*Barta 0195/2 hrsz. alatt Népház kialakítása volt kéttantermes és tanító lakás iskola épületben* "

Ezen projektek megvalósításában vállalt szerepet a Kft., mellyel a tulajdonos Önkormányzat bízta meg. A legtöbb projektben végzett tevékenység értéke nem éri el a közbeszerzési értékhatárt, de az in house beszerzés érdekében a társaság – az alapítási célkitűzéseknek megfelelően – alapvetően csak az Önkormányzatnak végez szolgáltatásokat, csak Önkormányzati megrendeléseket hajt végre.

**TOP-5.1.2-15-JN1-2016-00001 „Helyi Foglalkoztatási Együttműködések megvalósítása a Törökszentmiklósi Járásban”**

Jelenleg megvalósítás alatt van a projekt. Az Önkormányzat 2016. augusztus végén nyújtotta be a támogatási kérelmet, mely kérelemről 2016. december végén döntött az Irányító Hatóság. A támogatási szerződés megkötését követően 2017. év elején kezdődött el a projekt megvalósítása, mely során 2016. januárjában megbízta az Önkormányzat a Kft-t a menedzseri feladatok ellátásával. Jelenleg a projekt a második mérföldkőnél art, most záródik az előkészítési tevékenység. A projekthez projektmenedzser és pénzügyi vezetőt biztosít a Kft megbízásos jogviszonyban.

A projekt támogatási kérelem benyújtásának első körben támasztott feltétele a projekt megvalósíthatósági tanulmány elkészítése. Az Önkormányzat 2016. júliusában megbízta ezzel a feladattal a Kft-t. A megvalósíthatósági tanulmány készítésébe öt magánszemélyt vont be a társaság, akik elkészítették a projekt terv szerint a foglalkoztatási stratégiát, és a projekt megvalósíthatósági tanulmányát.

**TOP-5.2.1-15-JN1-2016-00005 A társadalmi együttműködés erősítését szolgáló helyi szintű komplex programok**

Ezen projekt támogatási kérelme 2016. július végén került benyújtásra. A projektterv szerint is már a menedzsment tevékenységet a társaság végzi. Időközben döntött a Képviselő-testület, hogy a projekt-előkészítési tevékenységet a társság végezze el. Ennek keretében el kell készíteni a projekt ún. közösségi beavatkozási tervét, illetve vizsgálni szükséges az ITS-hez és a HEP-hez való illeszkedését. A projektmenedzsment tevékenység keretében egy projektmenedzsert és egy pénzügyi vezetőt kell biztosítani a Kft-nek megbízási jogviszonyban.

**KÖFOP-1.2.1-VEKOP-16-2017-01256 „Törökszentmiklós Városi Önkormányzat ASP központhoz való csatlakozása”**

Az Önkormányzat 2017. márciusában nyújtott be támogatási kérelmet az ASP rendszerhez történő csatlakozás költségeinek biztosítására. A támogatási kérelemben rögzítettek szerint az Önkormányzat a Kft-t bízta meg a projektmenedzseri feladatok ellátásával. Megbízási szerződés keretében biztosítja a projektmenedzsert a Kft.

**TOP-1.1.1-15-JN1-2016-00005 „Törökszentmiklós iparterületének fejlesztése”**

Az elmúlt év során nyújtotta be az Önkormányzat támogatási kérelmét a volt VEGYTEK telephely fejlesztésére. Ezen projekt 2017. májusában kapott támogatást. Az Önkormányzat 2017. júniusában döntött, hogy a projekt megvalósítás menedzsment feladatait a Kft-re bízza. A projekt keretében projektmenedzsert és pénzügyi vezetőt kell kiállítani, melyet megbízási szerződéssel biztosít a Kft a projekt megvalósítás idejére. Egy műszaki kolléga bevonására is különítettünk el forrást a projekt zökkenőmentes lebonyolítása érdekében.

**TOP-2.1.3-15-JN1-2016-00019 „Törökszentmiklós csapadékcsatorna-hálózat fejlesztése”**

Az elmúlt év során nyújtotta be az Önkormányzat támogatási kérelmét a Vásárhelyi Pál utcai csatorna átépítésére, fejlesztésére. Ezen projekt 2017. májusában kapott támogatást. Az Önkormányzat 2017. júniusában döntött, hogy a projekt megvalósítás menedzsment feladatait a Kft-re bízza. A projekt keretében projektmenedzsert és pénzügyi vezetőt kell kiállítani, melyet megbízási szerződéssel biztosít a Kft a projekt megvalósítás idejére. Egy műszaki kolléga bevonására is különítettünk el forrást a projekt zökkenőmentes lebonyolítása érdekében.

**TOP-2.1.2-15-JN1-2016-00012 „Törökszentmiklós zöld város”**

Az elmúlt év során nyújtotta be az Önkormányzat támogatási kérelmét a piac és a Vásárhelyi Pál utca első harmadának fejlesztésére. Ezen projekt 2017. májusában kapott támogatást. Az Önkormányzat 2017. júniusában döntött, hogy a projekt megvalósítás menedzsment feladatait a Kft-re bízza. A projekt keretében projektmenedzsert és pénzügyi vezetőt kell kiállítani, melyet megbízási szerződéssel biztosít a Kft a projekt megvalósítás idejére. Egy műszaki kolléga bevonására is különítettünk el forrást a projekt zökkenőmentes lebonyolítása érdekében.

**TOP-3.2.1-15-JN1-2016-00086 „Önkormányzati épületek energetikai korszerűsítése Törökszentmiklóson”**

Az elmúlt év során (2016. szeptemberében) nyújtotta be az Önkormányzat támogatási kérelmét négy önkormányzati tulajdonában és fenntartásában lévő épület energetikai korszerűsítésére. A projekt 2017. augusztusában kapott támogatást. Az Önkormányzat 2017. októberében döntött a projektmenedzseri feladatokról, melyben megbízta a Kft. a feladatok ellátásával. A projekt keretében projektmenedzsert és pénzügyi vezetőt kell biztosítani, melyet megbízási szerződéssel biztosít a Kft a projekt megvalósítás idejére. Egy műszaki kolléga bevonására is különítettünk el forrást a projekt zökkenőmentes lebonyolítása érdekében.

**VP6-7.4.1.1.-16 pályázati felhívás keretében támogatott 1778668731 számú iratazonosítóval rendelkező „*Barta 0195/2 hrsz. alatt Népház kialakítása volt kéttantermes és tanító lakás iskola épületben* "**

Az elmúlt év során (2016. májusában) nyújtotta be az Önkormányzat támogatási kérelmét a Bartai iskola felújítására. A projekt 2017. augusztusában kapott támogatást. Az Önkormányzat 2017. októberében döntött a projektmenedzseri feladatokról, melyben megbízta a Kft. a feladatok ellátásával. A projekt keretében projektmenedzsert és pénzügyi vezetőt kell biztosítani, melyet megbízási szerződéssel biztosít a Kft a projekt megvalósítás idejére.

**Projektekben vállalt szakmai feladatok**

A projektek esetében a szolgáltatási projektelemek végrehajtása lehet a Kft. feladat köre. Ezen belül a rendelkezésre álló kapacitások, és alvállalkozók segítségével a szakmai tanulmányok készítése, projektmenedzsment, nyilvánosság, rendezvényszervezés, képzések szervezése azon feladatok, amelyeket fel tud vállalni a társaság. Ezeket megbízással alkalmazottakkal, egyes feladatokat alvállalkozókkal, illetve az ügyvezető által tudja végrehajtani. Alvállalkozókat inkább a tanulmányok készítésére tud bevonni, mivel a menedzsment feladatokat csak magánszemélyek alkalmazásával oldhat meg a jelenlegi szabályozás szerint.

**Pénzügyi terv**

A működtetés két nagyobb elemből áll. Egyrészt az alapműködtetési kiadások, általános költségek, illetve a szakmai projekt megvalósításhoz kapcsolódó feladatok.

***Általános költségek***

Általános működési feltételek biztosításához szükséges alvállalkozói szerződések, illetve megbízási díjak a következők:

* Könyvvizsgálói díj: 200 000 Ft/év
* Könyvelés, számviteli szolgáltatás: 40 000 Ft/hó + ÁFA
* Ügyvezető alap megbízási díja: 20 000 Ft/hó + járulékok
* FB elnök és tagok tisztelet díja: 50 000 Ft/hó + járulékok

A könyvvizsgáló szerződés 2009. január 1-től folyamatos szolgáltatást vesz igénybe a Kft. A Kft könyvvizsgálójának szerződése 2015. májusában lett meghosszabbítva. A könyvvizsgálói tevékenység díjazása évi 200 000 Ft, amit a beszámoló elfogadását követően kell megfizetni.

A könyvelői díjazás 2009. január 1-től folyamatos külső szolgáltatásként veszi igénybe. A szolgáltatót 2012. évben váltotta le a társaság. Az alapszolgáltatásra tekintettel a havi nettó díj 40 000 Ft/hó, illetve beszámoló készítésekor egy nettó 40 000 Ft-os díj esedékes. Ez az összeg évi 520 000 Ft+ÁFA (bruttó **660 400 Ft**).

Ezen feladatok esetében bruttó pénzforgalmi elszámolással kalkuláltam, mivel nem kapcsolódik hozzá olyan tevékenység, amely alapján az ÁFA visszaigénylés megalapozható lenne. Így a Kft-nél ez teljes egészében költségként jelentkezik.

A tiszteletdíjak tekintetében az ügyvezető számára elvárt az adminisztratív feladatok érdekében tiszteletdíj fizetése. Ez tiszteletdíjként havi 20 000 Ft + járulék költséget jelent a Kft-nek.

A Felügyelő Bizottság tiszteletdíja havi 50 000 Ft + járulékok.

Mindezek alapján a Kft. általános üzemeltetési, igazgatási költségei a következők:

|  |  |
| --- | --- |
| **Költségek** | **2017. évi kiadások** |
| Könyvvizsgálat | 200 000 Ft |
| Könyvelés | 660 400 Ft |
| FB tagok és ügyvezető díjazása | 1 038 000Ft |
| **Összesen:** | **1 898 400 Ft** |

A Kft. ügyvezetője csak 2017. december 31-ig van megbízva, de mind a könyvvizsgáló, mind a felügyelő bizottság 2020-ig, így ezen kiadást éves szinten állandónak vettem a terv készítésénél 2017. – 2020. között.

Mindezekhez kapcsolódik az alapműködtetéshez kapcsolódó dologi kiadások. Itt feltételezve, hogy költségtakarékos megoldásokat alkalmazunk a havi, papír, írószer, nyomtatvány, postaköltség, bankköltség, stb. alapüzemeltetési költség átlagosan havi bruttó 20 000 Ft-ban megállapítva éves szinten **240 000 Ft.**

Ezen költségek finanszírozási forrása a projektmenedzsment feladatokból elért fedezet.

***Szakmai feladatok bevételei és kiadásai:***

A projektek megvalósításánál a pályázatban biztosított költségvetés alapján készíti el a cég az árajánlatot. Ez több esetben a piaci áron lett megállapítva, illetve a projektben elszámolható mérték egyes esetekben ez alatti árat eredményez, de a kiadásnál minden esetben figyelembe lett véve a bevétel, hogy a projektmenedzsmentre, és a szolgáltatásokra biztosított források összességében nyújtsanak fedezetet a költségekre, illetve 0-10 % fedezetet termeljenek az általános költségek finanszírozásához.

A futó projektek esetében a még ki nem számlázott tételeket vettük figyelembe. Mindezek alapján az egyes projektek tervezhető bevételei és kiadásai:

**TOP-5.1.2-15-JN1-2016-00001 „Helyi Foglalkoztatási Együttműködések megvalósítása a Törökszentmiklósi Járásban”**

A projekt során tervezett bevételek alakulása.

Bevételek nettó módon szerepelnek

 adatok Ft-ban

|  |  |  |  |  |  |
| --- | --- | --- | --- | --- | --- |
| **Megnevezés** | **2017** | **2018** | **2019** | **2020** | **Összesen** |
| projektmenedzsment | 1 920 479  | 2 095 068 | 2 095 082 | 0 | 6 110 629 |
| Mt. készítés | 6 100 000 | 0 | 0 | 0 | 6 100 000 |
| **Összesen** | **8 020 479** | **2 095 068** | **2 095 082** | **0** | **12 210 629** |

A projekt során tervezett kiadások alakulása.

Kiadások nettó módon szerepelnek

 adatok Ft-ban

|  |  |  |  |  |  |
| --- | --- | --- | --- | --- | --- |
| **Megnevezés** | **2017** | **2018** | **2019** | **2020** | **Összesen** |
| projektmenedzsment | 1 630 200 | 1 778 400 | 1 778 400 | 0 | 5 187 000 |
| Mt. készítés | 4 846 000 | 0 | 0 | 0 | 4 846 000 |
| **Összesen** | **6 476 200** | **1 778 400** | **1 778 400** | **0** | **10 033 000** |

Projekt szinten tervezett egyenleg

 adatok Ft-ban

|  |  |  |  |  |  |
| --- | --- | --- | --- | --- | --- |
| **Megnevezés** | **2017** | **2018** | **2019** | **2020** | **Összesen** |
| Bevétel | 8 020 479 | 2 095 068 | 2 095 082 | 0 | **12 210 629** |
| Kiadás | 6 476 200 | 1 778 400 | 1 778 400 | 0 | 10 033 000 |
| **Egyenleg (fedezet)** | **1 544 279** | **316 668** | **316 682** | **0** | **2 177 629** |

**TOP-5.2.1-15-JN1-2016-00005 A társadalmi együttműködés erősítését szolgáló helyi szintű komplex programok**

A projekt során tervezett bevételek alakulása.

Bevételek nettó módon szerepelnek

 adatok Ft-ban

|  |  |  |  |  |  |
| --- | --- | --- | --- | --- | --- |
| **Megnevezés** | **2017** | **2018** | **2019** | **2020** | **Összesen** |
| projektmenedzsment | 314 960 | 944 880 | 708 663 | 0 | 1 968 503 |
| Projekt előkészítő tevékenységek | 3 937 008 | 0 | 0 | 0 | 3 937 008 |
| **Összesen** | **4 251 968** | **944 880** | **708 663** | **0** | **5 905 511** |

A projekt során tervezett kiadások alakulása.

Kiadások nettó módon szerepelnek

 adatok Ft-ban

|  |  |  |  |  |  |
| --- | --- | --- | --- | --- | --- |
| **Megnevezés** | **2017** | **2018** | **2019** | **2020** | **Összesen** |
| projektmenedzsment | 291 460 | 874 380 | 655 785 |  | 1 821 625 |
| Projekt előkészítő tevékenységek | 3 887 049 | 0 | 0 | 0 | 3 887 049 |
| **Összesen** | **4 178 509** | **874 380** | **655 785** | **0** | **5 708 674** |

Projekt szinten tervezett egyenleg

 adatok Ft-ban

|  |  |  |  |  |  |
| --- | --- | --- | --- | --- | --- |
| **Megnevezés** | **2017** | **2018** | **2019** | **2020** | **Összesen** |
| Bevétel | 4 251 968 | 944 880 | 708 663 | 0 | 5 905 511 |
| Kiadás | 4 178 509 | 874 380 | 655 785 | 0 | 5 708 674 |
| **Egyenleg (fedezet)** | **73 459** | **70 500** | **52 878** | **0** | **196 837** |

**KÖFOP-1.2.1-VEKOP-16-2017-01256 „Törökszentmiklós Városi Önkormányzat ASP központhoz való csatlakozása”**

A projekt során tervezett bevételek alakulása.

Bevételek nettó módon szerepelnek

 adatok Ft-ban

|  |  |  |  |  |  |
| --- | --- | --- | --- | --- | --- |
| **Megnevezés** | **2017** | **2018** | **2019** | **2020** | **Összesen** |
| projektmenedzsment | 98 425 | 78 740 |  | 0 | 177 165 |
| **Összesen** | **98 425** | **78 740** |  | **0** | **177 165** |

A projekt során tervezett kiadások alakulása.

Kiadások nettó módon szerepelnek

 adatok Ft-ban

|  |  |  |  |  |  |
| --- | --- | --- | --- | --- | --- |
| **Megnevezés** | **2017** | **2018** | **2019** | **2020** | **Összesen** |
| projektmenedzsment | 50 000 | 40 000 |  | 0 | 90 000 |
| **Összesen** | **50 000** | **40 000** |  | **0** | **90 000** |

Projekt szinten tervezett egyenleg

 adatok Ft-ban

|  |  |  |  |  |  |
| --- | --- | --- | --- | --- | --- |
| **Megnevezés** | **2017** | **2018** | **2019** | **2020** | **Összesen** |
| Bevétel | 98 425 | 78 740 | 0 | 0 | 177 165 |
| Kiadás | 50 000 | 40 000 | 0 | 0 | 90 000 |
| **Egyenleg (fedezet)** | **48 425** | **38 740** | **0** | **0** | **87 165** |

**TOP-1.1.1-15-JN1-2016-00005 „Törökszentmiklós iparterületének fejlesztése”**

A projekt során tervezett bevételek alakulása.

Bevételek nettó módon szerepelnek

 adatok Ft-ban

|  |  |  |  |  |  |
| --- | --- | --- | --- | --- | --- |
| **Megnevezés** | **2017** | **2018** | **2019** | **2020** | **Összesen** |
| projektmenedzsment | 1 867 500 | 7 470 000 | 7 470 000 | 3 112 500 | 19 920 000 |
| **Összesen** | **1 867 500** | **7 470 000** | **7 470 000** | **3 112 500** | **19 920 000** |

A projekt során tervezett kiadások alakulása.

Kiadások nettó módon szerepelnek

 adatok Ft-ban

|  |  |  |  |  |  |
| --- | --- | --- | --- | --- | --- |
| **Megnevezés** | **2017** | **2018** | **2019** | **2020** | **Összesen** |
| projektmenedzsment | 1 155 000 | 4 620 000 | 4 620 000 | 1 925 000 | 12 320 000 |
| **Összesen** | **1 155 000** | **4 620 000** | **4 620 000** | **1 925 000** | **12 320 000** |

Projekt szinten tervezett egyenleg

 adatok Ft-ban

|  |  |  |  |  |  |
| --- | --- | --- | --- | --- | --- |
| **Megnevezés** | **2017** | **2018** | **2019** | **2020** | **Összesen** |
| Bevétel | 1 867 500 | 7 470 000 | 7 470 000 | 3 112 500 | 19 920 000 |
| Kiadás | 1 155 000 | 4 620 000 | 4 620 000 | 1 925 000 | 12 320 000 |
| **Egyenleg (fedezet)** | **712 500** | **2 850 000** | **2 850 000** | **1 187 500** | **7 600 000** |

**TOP-2.1.3-15-JN1-2016-00019 „Törökszentmiklós csapadékcsatorna-hálózat fejlesztése”**

A projekt során tervezett bevételek alakulása.

Bevételek nettó módon szerepelnek

 adatok Ft-ban

|  |  |  |  |  |  |
| --- | --- | --- | --- | --- | --- |
| **Megnevezés** | **2017** | **2018** | **2019** | **2020** | **Összesen** |
| projektmenedzsment | 484 971 | 1 848 000 | 1 848 000 | 770 001 | 4 950 972 |
| **Összesen** | **484 971** | **1 848 000** | **1 848 000** | **770 001** | **4 950 972** |

A projekt során tervezett kiadások alakulása.

Kiadások nettó módon szerepelnek

 adatok Ft-ban

|  |  |  |  |  |  |
| --- | --- | --- | --- | --- | --- |
| **Megnevezés** | **2017** | **2018** | **2019** | **2020** | **Összesen** |
| projektmenedzsment | 285 000 | 1 140 000 | 1 140 000 | 475 000 | 3 040 000 |
| **Összesen** | **285 000** | **1 140 000** | **1 140 000** | **475 000** | **3 040 000** |

Projekt szinten tervezett egyenleg

 adatok Ft-ban

|  |  |  |  |  |  |
| --- | --- | --- | --- | --- | --- |
| **Megnevezés** | **2017** | **2018** | **2019** | **2020** | **Összesen** |
| Bevétel | 484 971 | 1 848 000 | 1 848 000 | 770 001 | 4 950 972 |
| Kiadás | 285 000 | 1 140 000 | 1 140 000 | 475 000 | 3 040 000 |
| **Egyenleg (fedezet)** | **199 971** | **708 000** | **708 000** | **295 001** | **1 910 972** |

**TOP-2.1.2-15-JN1-2016-00012 „Törökszentmiklós zöld város”**

A projekt során tervezett bevételek alakulása.

Bevételek nettó módon szerepelnek

 adatok Ft-ban

|  |  |  |  |  |  |
| --- | --- | --- | --- | --- | --- |
| **Megnevezés** | **2017** | **2018** | **2019** | **2020** | **Összesen** |
| projektmenedzsment | 364 420 | 1 457 616 | 1 457 616 | 607 340 | 3 886 992 |
| **Összesen** | **364 420** | **1 457 616** | **1 457 616** | **607 340** | **3 886 992** |

A projekt során tervezett kiadások alakulása.

Kiadások nettó módon szerepelnek

 adatok Ft-ban

|  |  |  |  |  |  |
| --- | --- | --- | --- | --- | --- |
| **Megnevezés** | **2017** | **2018** | **2019** | **2020** | **Összesen** |
| projektmenedzsment | 247 500 | 990 000 | 990 000 | 412 500 | 2 640 000 |
| **Összesen** | **247 500** | **990 000** | **990 000** | **412 500** | **2 640 000** |

Projekt szinten tervezett egyenleg

 adatok Ft-ban

|  |  |  |  |  |  |
| --- | --- | --- | --- | --- | --- |
| **Megnevezés** | **2017** | **2018** | **2019** | **2020** | **Összesen** |
| Bevétel | 364 420 | 1 457 616 | 1 457 616 | 607 340 | 3 886 992 |
| Kiadás | 247 500 | 990 000 | 990 000 | 412 500 | 2 640 000 |
| **Egyenleg (fedezet)** | **116 920** | **467 616** | **467 616** | **194 840** | **1 246 992** |

**TOP-3.2.1-15-JN1-2016-00086 „Önkormányzati épületek energetikai korszerűsítése Törökszentmiklóson”**

A projekt során tervezett bevételek alakulása.

Bevételek nettó módon szerepelnek

 adatok Ft-ban

|  |  |  |  |  |  |
| --- | --- | --- | --- | --- | --- |
| **Megnevezés** | **2017** | **2018** | **2019** | **2020** | **Összesen** |
| projektmenedzsment | 566 000 | 2 264 000 | 0 | 0 | 2 830 000 |
| **Összesen** | **566 000** | **2 264 000** | **0** | **0** | **2 830 000** |

A projekt során tervezett kiadások alakulása.

Kiadások nettó módon szerepelnek

 adatok Ft-ban

|  |  |  |  |  |  |
| --- | --- | --- | --- | --- | --- |
| **Megnevezés** | **2017** | **2018** | **2019** | **2020** | **Összesen** |
| projektmenedzsment | 324 187 | 1 296 750 | 0 | 0 | 1 620 937 |
| **Összesen** | **324 187** | **1 296 750** | **0** | **0** | **1 620 937** |

Projekt szinten tervezett egyenleg

 adatok Ft-ban

|  |  |  |  |  |  |
| --- | --- | --- | --- | --- | --- |
| **Megnevezés** | **2017** | **2018** | **2019** | **2020** | **Összesen** |
| Bevétel | 566 000 | 2 264 000 | 0 | 0 | 2 830 000 |
| Kiadás | 324 187 | 1 296 750 | 0 | 0 | 1 620 937 |
| **Egyenleg (fedezet)** | **241 813** | **967 250** | **0** | **0** | **1 209 063** |

**VP6-7.4.1.1.-16 pályázati felhívás keretében támogatott 1778668731 számú iratazonosítóval rendelkező „*Barta 0195/2 hrsz. alatt Népház kialakítása volt kéttantermes és tanító lakás iskola épületben* "**

A projekt során tervezett bevételek alakulása.

Bevételek nettó módon szerepelnek

 adatok Ft-ban

|  |  |  |  |  |  |
| --- | --- | --- | --- | --- | --- |
| **Megnevezés** | **2017** | **2018** | **2019** | **2020** | **Összesen** |
| projektmenedzsment | 0 | 453 935 | 0 | 0 | 453 935 |
| **Összesen** | **0** | **453 935** | **0** | **0** | **453 935** |

A projekt során tervezett kiadások alakulása.

Kiadások nettó módon szerepelnek

 adatok Ft-ban

|  |  |  |  |  |  |
| --- | --- | --- | --- | --- | --- |
| **Megnevezés** | **2017** | **2018** | **2019** | **2020** | **Összesen** |
| projektmenedzsment | 0 | 100 000 | 0 | 0 | 100 000 |
| **Összesen** | **0** | **100 000** | **0** | **0** | **100 000** |

Projekt szinten tervezett egyenleg

 adatok Ft-ban

|  |  |  |  |  |  |
| --- | --- | --- | --- | --- | --- |
| **Megnevezés** | **2017** | **2018** | **2019** | **2020** | **Összesen** |
| Bevétel | 0 | 453 935 | 0 | 0 | 453 935 |
| Kiadás | 0 | 100 000 | 0 | 0 | 100 000 |
| **Egyenleg (fedezet)** | **0** | **353 935** | **0** | **0** | **353 935** |

**Az egyes projektek által termelt fedezet**

 adatok Ft-ban

|  |  |  |  |  |  |
| --- | --- | --- | --- | --- | --- |
| **Projekt megnevezése** | **2017** | **2018** | **2019** | **2020** | **Összesen** |
| TOP-5.1.2-15-JN1-2016-00001 | 1 544 279 | 316 668 | 316 682 | 0 | 2 177 629 |
| TOP-5.2.1-15-JN1-2016-00005 | 73 459 | 70 500 | 52 878 | 0 | 196 837 |
| KÖFOP-1.2.1-VEKOP-16-2017-01256 | 48 425 | 38 740 | 0 | 0 | 87 165 |
| TOP-1.1.1-15-JN1-2016-00005 | 712 500 | 2 850 000 | 2 850 000 | 1 187 500 | 7 600 000 |
| TOP-2.1.3-15-JN1-2016-00019 | 199 971 | 708 000 | 708 000 | 295 001 | 1 910 972 |
| TOP-2.1.2-15-JN1-2016-00012 | 116 920 | 467 616 | 467 616 | 194 840 | 1 246 992 |
| TOP-3.2.1-15-JN1-2016-00086 | 241 813 | 967 250 | 0 | 0 | 1 209 063 |
| VP6-7.4.1.1.-16 | 0 | 353 935 | 0 | 0 | 353 935 |
| **Összesen** | **2 937 367** | **5 772 709** | **4 395 176** | **1 677 341** | **14 782 593** |

Társaság általános költségei

 adatok Ft-ban

|  |  |  |  |  |  |
| --- | --- | --- | --- | --- | --- |
| **Projekt megnevezése** | **2017** | **2018** | **2019** | **2020** | **Összesen** |
| Igazgatási költség | **1 898 400** | **1 898 400** | **1 898 400** | **1 898 400**  | 7 593 6000 |
| Egyéb dologi kiadás | 240 000 | 240 000 | 240 000 | 240 000 | 960 000 |
| **Összesen** | **2 138 400** | **2 138 400** | **2 138 400** | **2 138 400** | **8 553 600** |

Bevétel kiadás egyenlege

 adatok Ft-ban

|  |  |  |  |  |  |
| --- | --- | --- | --- | --- | --- |
| **Projekt megnevezése** | **2017** | **2018** | **2019** | **2020** | **Összesen** |
| Fedezet | 2 937 367 | 5 772 709 | 4 395 176 | 1 677 341 | **14 782 593** |
| Gazdasági általános költség | 2 138 400 | 2 138 400 | 2 138 400 | 2 138 400 | **8 553 600** |
| **Összesen** | **798 967** | **3 634 309** | **2 256 776** | **-461 059** | **6 228 993** |

A társaság üzemi eredménye várhatóan az első három évben pozitív lesz, de 2020-ban már negatív, azonban annyi forrást fel is halmozódhat fel, hogy a társaság működése 2020. év végéig biztosított legyen.

2020. évben a projektek kifutása miatt már várható, hogy negatív lesz az üzemi eredmény, de finanszírozási gondok még nem merülnek fel. A második körben benyújtott TOP projektek, illetve egyéb (pl.: EFOP) projektek támogatása, és 2020 évi kifutása biztosíthatja a társaság finanszírozhatóságát, pozitív eredményét 2020 évben is.

Mindezek alapján megállapítható, hogy a megfelelő színvonalú projektvégrehajtás mellett a Kft. általános kiadásainak fedezete is megtermelhető. Jelentősen nagyobb bevételre és pénzügyi eredményre a ipari terület fejlesztési projekt keretében tervezett források jelenthetnek, illetve a társaság alkalmas lehet a megfelelő képzettségű, és felkészültségű szakemberek összegyűjtésére, és a munkájuk pénzügyi elismerésére.

**Az Üzleti Terv végrehajthatósága**

Az TM.GF Kft 2017. és 2020. évi Üzleti Tervét a rendelkezésünkre álló Képviselő-testületi döntések és szerződések, rendeletek, határozatok és információk alapján állítottuk össze. A tervezés során, a bizonytalansági tényezők ellenére, törekedtünk a biztonságos működés feltételeinek megteremtésére. Az üzleti terv végrehajtása során a terv megvalósítása érdekében szükséges megbízási szerződések, vállalkozási szerződések megkötése az ügyvezető feladata, amelyre az alapítói jogokat gyakorló Képviselő-testület az üzleti terv elfogadásával az ügyvezetőt felhatalmazza.

**A terv készítésének időpontja: Törökszentmiklós, 2017. december 10.**